સામગ્રી: અમેરિકન સંસદ

એ પૈકીના કેટલાકના હાથમાં ચોક્કસ વિચારધારા અને જૂથ સાથે ગાઢ રીતે સંકળાયેલાં પ્રતીકો તથા ઝંડાઓ હતાં, પણ વાસ્તવમાં ઘણા સભ્યો અને તેમના હેતુઓમાં અસમાનતા છે. 

વિરોધ પ્રદર્શનકર્તાઓમાં ક્વૅનૉન

અમેરિકન સંસદ

તસવીરોમાં અંતિમવાદી અને ચુસ્ત જમણેરી જૂથો સાથે સંકળાયેલા લોકો અને ષડયંત્રની ઑનલાઇન થિયરીના ટેકેદારો જોવા મળ્યા હતા. એ પૈકીના ઘણા લાંબા સમયથી ઑનલાઇન સક્રિય હતા અને ટ્રમ્પ તરફી રેલીઓમાં પણ દેખાયા હતા. 

એ પૈકીનો એક આશ્ચર્યજનક ફોટોગ્રાફ સોશિયલ મીડિયા પર ઝડપભેર શૅર કરવામાં આવ્યો હતો. એ ફોટોગ્રાફ રંગેલા ચહેરે, શિંગડાવાળી ફરતી ટોપી પહેરીને અમેરિકન રાષ્ટ્રધ્વજ પકડીને ઊભેલા પુરુષનો હતો. 

એ પુરુષની ઓળખ જેક એન્જેલી તરીકે થઈ હતી. જેક એન્જેલી ‘ક્વેનૉન’ નામની આધારવિહોણી ષડયંત્ર થિયરીના જાણીતા ટેકેદાર છે. એ પોતાને દૈવીશક્તિ ધરાવતી વ્યક્તિ તરીકે ઓળખાવે છે.

સોશિયલ મીડિયા પરની તેમની અપડેટ્સ દર્શાવે છે કે જેક એન્જેલીએ ક્વેનૉનના અનેક કાર્યક્રમમાં હાજરી આપી હતી અને કથિત ભયંકર ષડયંત્રોના યૂ-ટ્યૂબ વીડિયો પોસ્ટ કર્યા હતા. 

એક ફોટોગ્રાફમાં તે ચૂંટણીમાં કપટ આચરાયું હોવાના નિરાધાર દાવા બાબતે ફિનિક્સ, એરિઝોનામાં નવેમ્બરમાં ભાષણ આપતો જોવા મળ્યા હતા. 

તેમના અંગત ફેસબુક પેજ પર તમામ પ્રકારના અંતિમવાદી વિચારો અને ષડયંત્રની થિયરીઓ વિશેના ફોટોગ્રાફ્સ તથા મિમ્સ મોટા પ્રમાણમાં જોવા મળે છે. 

ક્વેનૉન શું છે?

ક્વેનૉન એ અનેક પ્રકારની ષડયંત્રકારી થિયરીઓનો સમૂહ છે. જેમાં એવી થિયરી ઊભી કરવામાં આવી છે કે રાજકીય, ધંધાદારી, મીડિયા અને મનોરંજનમાં ઉચ્ચ સ્થાને પહોંચેલી વ્યક્તિઓ બાળતસ્કરી અને શેતાની વિદ્યાઓમાં સામેલ હોય છે. અને આ બધાની સામે અમેરિકાના રાષ્ટ્ર પ્રમુખ ડોનાલ્ડ ટ્રમ્પ લડી રહ્યા છે.

ક્વેનૉનની શરૂઆત ઑક્ટોબર 2017માં થઈ હતી. અમેરિકામાં ફોરચેન(4Chan) નામનું એક મૅસેજનું ડૅસબોર્ડ ચાલે છે. જેમાં એક અજાણી વ્યક્તિએ પોતે રાષ્ટ્રપતિ ડોનાલ્ડ ટ્રમ્પની આગેવાનીમાં બનેલી તપાસ ટીમનો સભ્ય હોવાનો દાવો કરીને અનેક પોસ્ટની શ્રેણી લખી હતી. 

તેમણે દાવો કર્યો હતો કે તેમની પાસે અમેરિકન સરકારની ઉચ્ચકક્ષાની સંરક્ષણને લગતી જાણકારીનો ઍક્સેસ છે.  જે 'ક્યૂ ક્લીયરન્સ' તરીકે ઓળખાય છે, જેના પરથી ક્યૂએનન નામ પડ્યું. 

આ વપરાશકર્તાના સંદેશાઓ "ક્યૂ ડ્રોપ્સ" અથવા "બ્રેડક્રમ્સ" તરીકે જાણીતા બન્યાં, જે ઘણી વખત ગુપ્ત ભાષામાં લખવામાં આવતા હતા.

ક્વેનૉન 2016માં 'પિઝાગૅટ'...\nઅગાઉની સામગ્રીનો સારાંશ નીચે મુજબ કરી શકાય છે:
ડોનાલ્ડ ટ્રમ્પના સમર્થનમાં યોજાયેલી રેલી પછી કૅપિટલ હિલ પરની ઇમારતમાં ઘૂસી ગયેલા વિરોધ પ્રદર્શનકર્તાઓ કોણ હતા?